Downloaded from YTS.MX
Official YIFY movies site: YTS.MX
Svi koji su odrasli u Ohiu željeli su postati Buckeye.
Ohio State simbol je
pobjeđivanja.
I to je naša odlika.
Utjecaj sportskog odsjeka Ohio Statea
ne može se prenaglasiti.
To je veliki izvor ponosa.
-O-H! -I-O!
On je bio i ostao
jedan od najopremljenijih, najfinanciranijih,
najraskošnijih fakultetskih sportskih odsjeka
u cijeloj zemlji.
To je zlatni standard sveučilišnog sporta.
Ako ste sportaš Buckeye s Ohio Statea, vi ste superjunak.
Ponosio sam se što sam Buckeye.
Bilo mi je to strašno važno.
Mi smo bili sportaši Ohio Statea.
I to je bilo najvažnije.
Krv bismo dali!
Buckeye je religija.
Vjerovali smo u Sveučilište Ohio State.
Vjerovali smo u grimiznu i sivu.
Sve dok nismo saznali istinu.
PREŽIVJETI OHIO STATE
SVEUČILIŠTE OHIO STATE COLUMBUS, OHIO
TIŠINA! SNIMA SE
Optužbe za neprimjereno seksualno ponašanje na OSU-u počele su prije 40 g.
Na Ohio Stateu istražuju bivšeg trenera
hrvačkog tima Buckeyea.
Trener je dr. Richard Strauss.
Večeras ugošćujemo žrtvu koja tvrdi
da je potakla istragu.
Reći će nam otvoreno o tome.
Kad sam 2018. krenula izvještavati o tome,
prilog se fokusirao
na samo jednog hrvača s Ohio Statea.
Tvrdio je da ga je zlostavljao liječnik momčadi.
Moja prva reakcija
bilo je pitanje je li moguće da je to istina.
No govorio je nešto toliko eksplozivno,
da je liječnik sa sveučilišta
seksualno zlostavljao ne samo njega, već i ostale sportaše
i da je to trajalo desetljećima.
Uskoro su se i drugi počeli javljati.
Drugi bivši student OSU-a...
Još dva bivša hrvača Buckeyea prijavila su...
Još se više žrtava javlja s optužbama protiv...
I to mi je širom otvorilo vrata.
Novi detalji
o seksualnom skandalu
u koji je umiješan liječnik hrvačkog tima OSU-a.
Tko je taj optuženi liječnik?
Teško sam dolazila do podataka o njemu.
Vrlo je teško naći
fotografiju tog dr. Richarda Straussa.
Samo sveučilište nema puno fotografskih dokaza
o tom čovjeku.
On je poput enigme.
Čudno je to.
Učinilo mi se da je to namjerno tako.
I zbog toga me još više uznemirilo.
SVEUČILIŠTE OHIO STATE
Oduvijek se ponosimo što smo obitelj Buckeyea.
Kad sam sina ostavila u studentskom domu OSU-a,
kad mu je bilo 18 i bio je prvi koji napušta gnijezdo,
plakala sam na putu kući.
Ali sam mislila: "Barem je u dobrim rukama.
Pa on je na Sveučilištu Ohio State!"
Sve su te momke roditelji odvezli na OSU.
Zanima me zašto im se to dogodilo.
Kako je seksualnom predatoru bilo dozvoljeno raditi na faksu
cijelih 20 godina.
Kako se to dogodilo?
Kad je izbio skandal na OSU-u,
prvo sam pomislio:
Ne znam baš želim li se u to upuštati.
To je bio skok u zečju rupu, a nisam za to bio spreman.
Pa sam to pustio.
Ja sam učitelj u državnoj školi. I jednoga dana...
Sjedio sam u zbornici,
a neki su kolege o tome razgovarali.
I...
Jedan od muških učitelja, stariji tip,
rekao je: "Ma, ja to ne vjerujem.
Da sam ja bio tamo, da se to meni dogodilo,
prebio bih tog lika."
A ja sam mislio:
"Čovječe, nemaš ti pojma o čemu govoriš."
Iduća mi je misao bila:
"Morat ću progovoriti o tome. O, sranje. Idemo!"
EKIPA OHIO STATE BUCKEYESA 1988.-1989.
Za Buckeyese: Dan Ritchie!
Drži se! Gore!
Nemoj preko leđa!
Ostani na nozi!
Krenuo sam u hrvanje jer je moj otac to smatrao
sjajnim sportom za mene.
U kojem mogu ojačati
i steći formu.
Tad sam bio mršavi klinac.
Ali nešto me privlačilo hrvanju.
I... Jednostavno me formiralo.
Postalo je dio mene.
Bilo je fenomenalno.
Volio sam izaći sam na teren, oslanjati se na sebe.
Sa spoznajom da, uložim li sav trud i pobijedim li,
to je zato što sam se trudio.
A trudio sam se.
I pobjeđivao sam.
Moj trener u srednjoj školi na početku sezone mi je pokazao
rang-listu i rekao da sam prvi u državi.
Bio sam u šoku. Znate.
Bilo je fenomenalno.
Ritchie dolazi iz manje urbane sredine
pa zbog toga mnogi sumnjaju u njega,
no on dominira cijelu godinu.
Cijelu sezonu
nisam bio poražen. I osvojio sam državno prvenstvo.
Državni prvak za 1988. godinu
težak 75 kilograma, Dan Ritchie!
Dan Ritchie!
Zbog toga sam dobio
stipendiju za Ohio State.
SVEUČILIŠTE OHIO STATE
Onamo sam došao 1988.
Moj rodni grad
ima 32.000 stanovnika.
A u samom Ohio Stateu
bilo je 50.000 ljudi. Prestrašilo me to.
No mislio sam, ako imam hrvanje,
imat ću skupinu s kojom se mogu družiti.
Cimer mi je bio Mike Schyck, isto hrvač.
Smjesta smo se zbližili.
Kad sam upoznao Dana...
Imao je ono poput Vanilla Icea.
Izbrijano oko glave.
Mislio sam:
"Ovo mi je cimer? O, ne!"
No uskoro smo postali najbolji prijatelji.
Obojica smo i više nego obožavali hrvanje.
Meni je hrvanje
bilo sve.
Još od djetinjstva.
Idemo, Mike!
Bio sam ratoboran kao dijete.
Budemo li surađivali, dospjet ćemo na državno prvenstvo.
U osmom sam razredu pobijedio maturanta.
Upao sam na državno prvenstvo.
Prvi osmoškolac koji je dospio na državno.
U prvom sam srednje bio u finalu i osvojio drugo mjesto.
U drugom srednje osvojio sam treće mjesto.
Iduće sam dvije godine bio prvi.
Naš prvak je Mike Schyck, 69 kg.
Puno mi je škola
slalo pisma i poticaje da se upišem k njima.
Primio sam i osobno pismo od trenera Russa Hellicksona s Ohio Statea.
On je bio dvostruki olimpijac.
Jedan od najboljih trenera u SAD-u.
Momci!
Sjedim tu u kutu kao trener hrvanja.
Ne vidim dovoljno borbenosti.
Russ je tek počeo kao novi trener u Ohio Stateu.
Obećao je formirati pobjednike.
To sam ja htio. Nisam htio izlike.
Ako ništa drugo, kad dođete doma,
bit ćete u boljoj formi od ikoga na planetu.
Uz Hellicsona je došao i njegov pomoćnik Jim Jordan.
Jordan je bio legenda.
Gledao sam ga kako osvaja svoju prvu titulu u NCAA-u.
A iduće je godine opet bio nacionalni prvak.
Baš nevjerojatno.
Ohio State sam odabrao zbog Russa Hellicksona i Jima Jordana.
I njihova programa.
Išli su do kraja. I ja sam tako htio.
Ta ekipa s OSU-a
pružit će mi priliku da ostvarim san i postanem nacionalni prvak.
Imao sam velike snove.
Htio sam postati i olimpijski prvak.
Olimpijac Russ Hellickson
mogao mi je pomoći da ostvarim taj san.
A svi su znali tko je Jim Jordan.
On je bio životinja.
Veliki vjernik. Pošten. Dobar čovjek.
A opet, znao se dobro tući.
Savršen muškarac.
Nakon napetog meča
Jim mi je rekao:
"Čovječe, sjajan meč!
Primit ćemo te u ekipu."
Bio sam uzbuđen zbog toga.
Jako uzbuđen.
U Ohio Stateu sam vidio toliki potencijal.
Prva vam je misao nacionalno prvenstvo.
Idemo u to!
GIMNASTIČKA DVORANA
Prije početka školske godine obavljali smo
liječnički pregled.
Imao sam toga u srednjoj.
Tvoj obiteljski liječnik obavi minimalni pregled,
uđeš i izađeš.
Ovo je bilo drukčije.
Imali su opsežne preglede.
S različitim punktovima.
Odeš na jedan gdje ti uzimaju mjeru za štitnik za usta.
Odeš na drugi,
gdje mjere krvni tlak.
Onda na trećem provjeravaju reflekse.
I na kraju bismo stali u red
koji je vodio do vrata.
Tu se stvorio dug red.
SOBA ZA PREGLED
Stariji su studenti komentirali:
"Ovdje ćeš se zadržati."
Govorili su: "O, ti ćeš se svidjeti doktoru."
I onda su se smijuljili.
Nisam znao što im to znači.
Došao sam na red.
Uđeš u prostoriju...
Tamo je liječnik.
Imao je srebrno bijelu kosu.
Opustio bi te jer bio je simpatičan.
Dr. Strauss
bio nam je predstavljen kao cijenjeni
liječnik sportske medicine Ohio Statea.
Dr. Strauss je specijalist
interne i sportske medicine na Ohio Stateu.
Urednik je medicinskog časopisa The Physician and Sportsmedicine.
On je bio dr. Richard Strauss sa Sveučilišta Ohio State.
To mu je pisalo i na bedžu na prsima.
Pregledavao je cijelo tijelo.
Pregledao bi kožu
jer kožni problemi su zarazni,
pa nećeš moći trenirati.
Provjeravao nam je pazuhe, puls, tlak, temperaturu...
I onda mi kaže neka ugasim svjetlo.
Sjeo je na stolicu
i...
Potapšao te po bedrima
i rekao: "Skini ih."
Mračno je. Ništa ne vidiš.
Gledam u njega, a on ima svjetiljku.
I stojim ondje,
gledam dolje u čovjeka s baterijskom lampom
u ustima u razini mojih prepona.
I gledam mu u tjeme.
Jako je to čudno.
I tad bi primio tvoj penis.
Okretao ga je u svim smjerovima.
Zanijemio sam.
Cijelo vrijeme
sjediš tamo i trudiš se
spriječiti erekciju. Neću lagati.
Samo se to svojski trudiš.
Počneš preispitivati svoju seksualnost, pitaš se
što je sad to. Tad bi te preduhitrio
rekavši: "Ja sam samo temeljit".
A kad bismo izašli, svi smo to nekako
okrenuli na šalu jer nismo bili svjesni
što smo to proživjeli.
Sigurno sam imao isti pogled na izlasku, kao: "Što je ovo bilo? Ne kužim!"
A svi ti se rugaju.
Bilo mi je sumnjivo, ali sam prihvatio.
I to nije nešto
o čemu možeš
sjesti i razgovarati.
Trčat ćete najbrže što možete 1,6 km. Zapamtite svoje vrijeme.
Treneri su se ponašali normalno.
Nisu preispitivali.
Bili su fokusirani na trening.
Spremni? Kreni!
Dolazim iz konzervativne obitelji.
Ono, radi što ti kažu.
Napravi ovo. U redu! Trener traži ovo. Dobro!
Trener te šalje onamo. Ideš.
Nisam znao što je to, ali došli smo zbog hrvanja.
-O-h! -I-o!
Tijekom hrvačke sezone
Russ i Jimmy
su nas ubijali od treninga.
Tri će stvari biti ključne za uspjeh!
Danas ćemo se koncentrirati na sebe.
Mene, prosječnog hrvača,
pretvorili su u izvrsnog.
Karijera mi je sjajno krenula, stalno sam pobjeđivao.
Prekrasno ga je zarolao Schyck.
Spasio je poziciju.
I sad ide na rušenje.
Uspio je.
I ostali iz ekipe su uglavnom bili fenomenalni.
I eto ga, brucoš Ohio Statea je prvak!
Je li me dr. Strauss razljutio?
Jest. Ali bio sam dojma
da mi bijes pomaže da postižem bolje rezultate.
Osjećao sam da je bijes potreban.
Kao i drugi, kad bih stupio na strunjaču,
samo je to postojalo.
Brige o ocjenama, o djevojkama,
misli o dr. Straussu ili o bilo čemu, nestale bi.
Ritchie ima omjer 21-9-2.
Impresivno za brucoša.
Mogao sam to ignorirati.
Ostaviti po strani
i ne misliti na to.
I to je neko vrijeme funkcioniralo.
Ali situacija se pogoršala.
Dr. Strauss je bio naš liječnik.
Njega smo imali.
Kad si se razbolio, išao si k njemu.
Ako smo trebali lijek ili nešto,
išli smo k njemu.
Kad bi se netko ozlijedio, išao bi k njemu.
I baš svaki put
bio je to pregled cijelog tijela
i pregled genitalija, bez iznimke.
A on nikad ne bi navukao
rukavice.
Uvijek je to bio izravni dodir.
Jednom bi ti rukom uhvatio testise...
Najbolje to mogu opisati kao
žongliranje onim antistresnim kineskim kuglicama.
A istodobno me ispituje kako mi ide na faksu.
Znate... Imam li djevojku.
Jesam li seksualno aktivan.
Nije to bilo samo
da ovako stoji.
Lice bi mu bilo blizu, osjećao si njegov dah na svom spolovilu.
Činilo mi se da to nije u redu,
ali ja sam bio naivan brucoš.
A nije lako baviti se hrvanjem na koledžu.
Naučeni smo nositi se s teškoćama.
I zato...
Nikad se nisam požalio.
Ja sam stalno bio kod doktora.
Moj dosje
do kraja faksa bio je podeblji.
Na stotine posjeta.
Kad god sam se hrvao, povrijedio sam se.
Hrvanje je...
brutalan sport.
To je ulična tučnjava, ali uz pravila.
Puno je modrica i udaraca.
Sjećam se, uganuo sam gležanj.
A dr. Strauss bi držao rentgensku sliku i promatrao je,
a onda bi rekao neka ustanem i skinem se.
Uzeo bi stolicu, približio se i napravio isti genitalni pregled
uz riječi da moramo paziti da se dobro zaliječim
i da limfni čvorovi nisu povećani.
Govorio je da je to kao s čistokrvnim konjem koji mora trčati,
a to ćemo postići jedino temeljitim pregledima.
Nikad se nisam doživljavao kao žrtvu.
Usađen mi je taj sportski mentalitet.
Ako je nešto loše, rješavaš problem.
A mi smo to kao sportaši rješavali tako da smo ublažavali situaciju.
Otvoreno smo to ublažavali.
Dečki su se stalno šalili,
u stilu: "Hej, moram k doktoru."
A grupa bi rekla:
"Čuvaj jaja."
Davali smo mu nadimke.
Bio je dr. Pipavac. Ili Gumeni Prsti.
Čuo sam da ga je netko nazvao i dr. Veselko,
no krenulo se i izravnije,
s pitanjima koji je njemu vrag.
Bila je to mala prljava tajna koju smo svi zaobilazili
i samo smo se nosili s time. Jer mi smo bili Buckeyes.
Teško je naći jaču mačo-kulturu
od one sportaša i hrvača sa Srednjeg zapada.
U ovoj je priči toliko jaka ta mačo dimenzija.
VELIKI NOVAC
Za Sports Illustrated sam napisao nekoliko reportaža o OSU-u.
Nacija Buckeye je milijunima ljudi stvaran identitet.
U srži tog identiteta jest odlika čvrstoće Srednjeg zapada.
Muškarcima to znači dosezanje arhetipa ratnika.
Najvažnije je biti neuništiv i dominantan.
A ako si sportaš, onda još i više.
Sve što je manje od toga, ljutito se odbacuje.
Vidim neke da cvile i prigovaraju.
Vidim slabićke poglede na mnogim licima.
Zato što im je netko nešto oduzeo.
Dečki, ovo je težak sport. Težak sport!
Ako ne želite sudjelovati u njemu, gubite se odavde!
Promotrite sad situaciju sa Straussom iz tog kuta!
Znači, što je:
Netko fizički dominira nad vama. U hrvanju,
ako drugi dominira vama, vi gubite.
A što ako je on upola lakši od vas?
Sportskim žargonom, to je neravnopravna borba.
I kakav si ti onda muškarac u takvom svijetu?
I sad, što ako te on seksualno zlostavlja?
Hoćeš li htjeti govoriti o tome?
Hoćeš li to priznati?
A ako priznaš, hoće li ljudi oko tebe imati sluha
da te poslušaju?
To me mama pitala.
Pitala me jesam li rekao Russu ili Jimu
o tome što su tad saznali od mene.
Rekoh im: "Da sam im to rekao, značilo bi da oni nisu znali za to."
A naši su treneri znali.
Neki su se dečki požalili na dr. Straussa
Jimu Jordanu.
Jedan od hrvača je pitao
zašto taj lik stalno mora pregledavati naša jaja i pimpeke.
Jordan je odgovorio:
"Da to on meni napravi,
slomio bih mu vrat kao suhu letvicu."
Znači, znao je.
I Russ je znao.
Znate, to što je sve dr. Strauss
navodno radio tijekom liječničkih pregleda
i kad je liječio sportaše
koji su se ozlijedili, prelazi sve granice,
no meni to nikad nisu prijavili.
Samo sam osjetio da je malo prenapadan.
Znate.
Uvijek je bio previše prisan prilikom vaganja sportaša.
Uvijek ih je dodirivao,
okretao.
Hvatao bi ih
za struk i okretao.
Kad bi provjeravao kožu, uvijek ih je dodirivao.
Jedanput sam mu rekao da je previše taktilan.
Odvratio je da je temeljit.
Rekoh mu da to neke smeta.
Da su neki sportaši jako osjetljivi na te stvari.
On je to ignorirao.
Samo jedan beznačajan razgovor. I nikakve promjene.
Muškarci u to doba nisu razgovarali o svojoj seksualnosti i osjećajima.
Mislim da je to trenerima bila neugodna tema.
Pa su to zato možda ignorirali.
Russ Hellickson ti je nadomjesni otac
dok si u Columbusu u Ohiu.
Ako on ne smatra važnim najuriti tog tipa,
onda se i ti tako ponašaš.
ŠUTI I TRENIRAJ
Neki su mogli postizati uspjehe usred toga.
Ja nisam mogao uspijevati u toj okolini.
I zbog određenih unutrašnjih problema
nisam mogao postizati sportske uspjehe
za koje sam znao da sam sposoban.
I zato sam proživljavao puno srama.
Zato što nisam dovoljno čvrst da to podnesem.
Kad ljudi čuju te priče...
Mnogi bi nam odgovarali:
"Ja bih ga pretukao, ja bih mu ovo i ono radio."
"Kako to, dirao te?
Zašto ga nisi izlemao?"
Strauss je tako radio.
Nije imao medicinsku sestru.
Niti drugog stažista u ordinaciji. Ulazili smo pojedinačno.
Nikada.
I zato je uvijek bila njegova riječ protiv tvoje.
Da, mogao sam
mu opaliti trisku. I što bi onda bilo?
Zamislite da izađem, a da taj sijedi starac leži na podu.
A on je, pazite,
na tom sveučilištu od 1979.
I što ću onda ja?
Što će biti?
Mene će onda izbaciti.
On će zadržati posao i dalje će raditi to što radi,
a ja ću izgubiti stipendiju.
Mogli smo puno toga izgubiti.
Nisam bio bogat.
Nisam imao hrpu love.
Školarina mi je bila ključna.
Bili smo nemoćni.
Ja sam samo želio postati nacionalni prvak.
Pa se nisam htio zamjeriti prestižnom Sveučilištu Ohio State.
A iskreno govoreći, ono što mi je radio,
mislio sam da možda
i nije pogrešno.
Nisam znao.
Bio je to priznati liječnik.
Diploma s Harvarda.
Radio je na sveučilištima u Chicagu i Pennsylvaniji, bio u vojsci
i objavljivao znanstvene članke.
Što god ti rekao, on je imao spreman odgovor.
A ti si 18-godišnji naivac.
No više od toga,
bio je na takvoj poziciji moći.
Ako ih on ne bi odobrio,
ako ne bi prošli liječnički, ne bi se mogli natjecati.
On je imao svu moć. Svu moć!
A oni ništa nisu poduzeli.
I tako se dr. Strauss još više osilio.
Mi bismo došli
iz dvorane, većinom zabrinuti hoćemo li dostići svoju težinu.
Sjedili bismo u sauni 20, 25 minuta.
A dr. Strauss bi sjeo onamo s nama.
Uskoro se počeo tuširati sa svima.
A Strauss se tuširao gledajući drugamo.
Tuš je poput mikrofona.
Okreneš se prema njemu.
I tako se tuširaš.
A on se tuširao obrnuto.
Tuširao se gledajući u sve nas.
Prvi bi ušao i zadnji izašao.
Izašao bi
i ako bi vidio da dolazi druga grupa na tuširanje,
pravio se da je zaboravio nešto oprati i vratio bi se pod tuš.
Opet nazad.
Russ mu je čak
dopustio da ima svoj ormarić u našoj svlačionici.
I tako je Strauss bio tamo cijelo vrijeme i gledao je sve dečke.
Svlačio se, sušio, odijevao.
Ničime se nije bavio. Nije trčao. Nije išao u teretanu.
A tuširao se više puta na dan
s drugim sportašima.
Bilo je preočito.
Uzbuđivao se gledajući sve nas.
Bilo je to... To nije nešto čega se želim...
prisjećati. Pamtiti to baš i nije...
Rekoh mu:
"Nervirate momke kad se tuširate s njima." Odgovorio mi je:
"Pa vi se stalno tuširate s njima." "Da, ali ne po sat vremena, doktore."
Bilo je očito da je dr. Strauss
volio biti pod tušem sa sportašima.
Zato se jako puno tuširao.
I krenula je akcija.
Naš sudac je Fred Feeney.
Jedan je od najboljih sudaca u državi.
Iz Columbusa je
i već dugo sudi.
Kakav meč!
Jedanput sam sudio u meču.
Kad završi meč, upišeš se u knjigu i odeš. Ne zadržavaš se,
ne čestitaš ljudima nego odeš čim prije
jer uvijek netko bude ljut zbog nečega. Odeš čim prije.
Dakle, izašao sam i...
Skineš se, otuširaš se i odeš.
Jednostavno.
Dok sam se tuširao, ušao je dr. Strauss.
Poznavao sam ga jer sam dolazio na Sveučilište Ohio State.
Godinama ga poznajem.
Pitao sam ga kako je. "Dobro," rekao je.
Malo smo prokomentirali meč.
Krenuo se skidati! Tik do mene.
A bilo je puno prostora, mogao se skinuti drugdje.
Pitao sam ga što to radi.
Rekao je: "Idem nekamo,
moram nekamo ići pa ću se otuširati."
No dobro.
Skinuo sam se,
omotao se ručnikom i otišao pod tuš.
A onda ubrzo
dr. Strauss je došao pod tuš.
Mogao je pod bilo koji tuš, a stao je pod onaj do mene.
Ja tu, a on do mene.
No dobro.
I onda odjednom,
pogledam prema njemu i shvatim da se ne pere.
Masturbira! Pored mene stoji i masturbira!
Pomislim: "Koga vraga radiš?"
A on će: "Samo se tuširam, Fred."
To je bome bio čudan način pranja!
Sjećam se da sam se malko okrenuo,
a onda sam osjetio njegovu ruku na svojoj guzici.
I...
Ne mogu vam objasniti zašto je to tako utjecalo na mene.
Toliko je gadno utjecalo da čak nisam ni reagirao.
Trebao sam ga raspaliti da se sruši
u tom času.
Ali nisam.
Otišao sam. Prišao sam svom ormariću i počeo se odijevati.
Strauss je izašao iz tuša, imao je ručnik oko sebe.
Imao je i očitu erekciju.
Pitao sam ga: "Što to, koga vraga, izvodiš?"
Rekao mi je: "Ništa nije, imaš krasno dupe.
Imaš sjajan penis, imaš...
Budi ponosan."
Da ponovim, toliko me preplavila suludost situacije,
da sam se odjenuo ne odvrativši mu.
Kad sam izašao, na samom kraju hodnika stajali su
Russ Hellickson i Jordan.
Obojica su tamo stajali. Pogledao sam ih
i rekao: "Strass je pod tušem pored mene masturbirao.
Obojica su mi uzvratili pogled, Jim Jordan me pogledao u oči i rekao:
"Ma, to je Strauss, znaš njega."
I Russ je potvrdio.
Dok sam izlazio,
sve to skupa sam počeo potiskivati.
Sve dublje i dublje.
Nisam se mogao nositi s time.
Ignorirao sam to.
Zatim shvatiš da se to ne zbiva samo s hrvačima.
Gimnastičari.
Njihova je dvorana bila u Larkins Hallu,
kao i naša hrvačka dvorana.
On je imao ormarić i kod njih.
Imao je ormarić i kod mačevalaca i kod nogometaša.
Čuo sam da je imao ormarić i u svlačionici plivača.
15, 16 sportova.
To je suludo!
Bio je posvuda.
Hokej je bio...
Kad si Kanađanin,
samo želiš biti hokejaš.
To ti je cilj. To ti je san.
Rano ujutro bio bih na ledu. Zvali su me štakor s leda.
Obožavao sam hokej.
Imao sam dovoljno sreće da 1985.
postanem juniorski nacionalni prvak.
Puno fakulteta me htjelo.
North Dakota me htjela. Oni su bili moćni.
Ali Ohio State mi je bolje pasao.
Dobio sam priliku doći i smjesta krenuti.
Moj je cilj bio
da upadnem na Ohio State, razvijam se četiri godine
i onda u profesionalce.
OSU mi je ponudio punu stipendiju, što je bilo fenomenalno.
Sve čemu sam se dotad nadao
ostvarilo se, pa sam bio jako uzbuđen.
Moj prvi susret s dr. Straussom bio je
deset dana nakon što sam došao na OSU.
Pošli smo u dvoranu za liječničke preglede.
Bio je ljubazan
i simpatičan i pitao je: "Odakle si? Dobro došao!"
Pitao me jesam li kad bio na pregledu. Ja rekoh:
"Ne bih rekao."
Pitao me jesam li bio na pregledu za herniju. Nisam.
Rekao je: "Možeš li skinuti gaće?"
Nisam znao kakav je to pregled za herniju.
Nisam znao što je to što ne znam.
Na odlasku sam mislio:
"Ovo je zbilja bilo čudno."
Nekako sam se mentalno isključio.
A i tko bi mi rekao: "Sigurno imaš velik penis"?
Ali drugim riječima.
Bili smo dulje unutra.
Ono: "Bravo ti. Blago tebi."
A ti si misliš: "Dobro. Ne razumijem baš,
ali dobro."
I onda sam otišao.
Trebao sam pitati nekoga je li to normalno.
I zašto se sve to mora raditi.
Ali vjerovao sam dr. Straussu jer je bio liječnik momčadi.
To mu je posao, zato su ga angažirali.
Uzbuđen si što si na OSU-u i baviš se sportom koji voliš.
To je to. Ondje si gdje želiš biti.
Nekoliko puta sam bio kod njega i svaki put bi
provjeravao imam li herniju.
Jedanput sam dobio štapom po stopalu.
Prvo mi je rekao neka skinem gaće
da provjeri imam li herniju.
A ja mislim:
"Stopalo me boli. Stopalo."
Ali on je bio naš liječnik.
Mislio sam, sigurno je normalno jer nitko se ne buni.
Ali to je zbilja utjecalo na mene.
Nakon Božića sam pošao do trenera
i pokušao mu reći da nešto nije u redu s doktorom.
Da je on nekako drukčiji.
I, znate...
A on mi je samo rekao neka pustim doktora i fokusiram se na igru.
Trenerica mačevanja 1978.-1999.
Moja je majka bila jedina žena trenerica muške ekipe na OSU-u.
Vodila je muško i žensko mačevanje.
Ubrzo nakon što je
preuzela mušku momčad, počela je od mačevalaca slušati
da nešto nije u redu s dr. Straussom.
Da bulji u sportaše kad se tuširaju
i približava im se više nego što je normalno.
Vrlo se jasno sjećam jednog incidenta.
Moj tadašnji dečko završio je s treningom,
a uho mu je krvarilo.
Mama ga je odmah poslala u sobu za terapeute
da vidi mogu li mu pomoći.
Pošla sam s njim.
Dr. Strauss je bio ondje.
Čim je vidio mog dečka, smjesta ga je pozvao unutra.
I zatvorio vrata.
SOBA ZA PREGLEDE
Smjesta nakon pregleda
izašao je i rekao mi:
"Ušao sam, pokazao mu krvavo uho,
a prvo što mi je on rekao bilo je neka skinem gaće."
Rekao je mojoj majci za to.
A ona je otišla do svog šefa raspraviti to.
UREDI SPORTSKOG ODSJEKA OSU-A
Trenerica je rekla
da je zabrinuta zbog tog nepriličnog ponašanja.
Bilo je jasno da ne zna ni pola priče.
Ali znala je
da se liječnik momčadi ne treba tuširati sa sportašima.
Znala je da je neprilično
da hvata sportaše za testise bez razloga.
I tako je poslala svoju prvu prijavu.
ADMINISTRACIJA
Smatrali su to...
glasinama.
Ono, pokaži dokaze.
Bez dokaza ne možemo ništa.
Ona je onda rekla sportašima:
"Trebamo dokaze.
Trebamo nekog spremnog da se javi.
Rado ću stati uz vas,
poduprijet ću vas i govorit ću u vaše ime."
Ali nitko joj se nije javio.
I zato se moja mama sama požalila upravi na dr. Straussa.
Redovito je odlazila na sastanke s upravom.
Oni su joj bili nadređeni.
Prijavljivala je dr. Straussa
godinu za godinom.
Mačevaoci bi na faksu bili tri, četiri godine, pa bi došli novi.
Nije to bio jedinstven slučaj.
Bilo je to redovito i neprestano.
A ništa nisu poduzimali.
Otkad ste bili direktor sportske medicine?
-Od 1990. do 2004. -U redu.
Jeste li bili odgovorni nadzirati zaposlenike?
Da.
Jeste li trebali nadzirati i Richarda Straussa?
Da.
G. 2019., u tužbi koju su protiv OSU-a podnijele žrtve R. Straussa
odvjetnici su prikupili iskaze bivših zaposlenika.
Dr. John Lombardo nadzirao je Straussa na odsjeku sporta od 1993. do 1995.
Vaš je posao da studente zaštitite
od zlostavljanja liječnika momčadi, zar ne?
Da.
Trenerica mačevanja
ima dovoljno dokaza
i spremna je poći nadređenima,
i ona to opetovano čini obraćajući se svakoj novoj upravi.
Pokazat ću vam
pismo na jednoj stranici, s datumom 7. studenog 1994.
A sveučilište?
Reagira isto kao i John Lombardo 1994.
U prvoj rečenici kaže:
"Istražio sam prijavu trenerice mačevanja
Charlotte Remenyik
u vezi s liječenjem njezinih sportaša. Razgovarao sam s njom
i ono što nju muči zasniva se na glasinama
koje neosnovano kolaju već 10 godina.
Samo su je poklopili
s tvrdnjom da su to sve glasine.
Želiš im odvratiti: "Bolje i nemamo
zbog vaše, blago rečeno, nesposobnosti!"
Jeste li kad razgovarali s kojim mačevaocem
o navodnoj nedoličnosti dr. Straussa?
Nisam.
Ljudi nisu imali mobitele
pa da to snimaju.
Sveučilište ni prije nije pokazalo imalo odgovornosti
u vezi s morem pritužbi koje su stizale.
Moja je majka detaljno bilježila priče koje je slušala.
A jedino što su joj odvraćali bilo je: "Daj nam dokaze."
Je li se itko iz OSU-a
ikad obratio studentima u vezi s dr. Straussom?
Ja ne znam za to.
Glasine i insinuacije! Što bi drugo bilo?
Da, glasine su
kad ništa niste uspjeli dokumentirati.
Jeste li pitali kojeg terapeuta ponaša li se Strauss nedolično?
Ne sjećam se.
Jeste li pitali trenere ponaša li se Strauss nedolično sa studentima?
Ne sjećam se.
Sveučilište ga ne dira.
No podiglo se dosta prašine, pa Strauss odluči
da neće biti liječnik mačevalaca. Ima on i drugih momčadi.
Dr. Strauss je predložio da drugi liječnik preuzme
ulogu glavnog liječnika mačevalaca.
Doista ne znam da je ona to stalno tražila,
ali svakako znam da je trajalo dugo,
više od desetljeća da se to i dogodi.
Charlotte Remenyik bila je vuk samotnjak, jedini glas
koji je rekao: "Ne može to više tako." No iako je sveučilišna trenerica
istupila i zahtijevala zabranu da pregledava njezine sportaše,
nitko ga nije spriječio da to radi svima drugima.
Razmislimo! Žena, trenerica mačevanja
zabrinuta je na temelju onog što je čula.
Ona ne zalazi u muške svlačionice, ali dovoljno je čula
da bi to prijavila svojim nadređenima.
Kako se to, zaboga, nastavilo?
Zašto nitko ništa nije rekao?
Možda zato što su OSU-ove momčadi dominirale.
Kakva pobjeda!
Randleman donosi pobjedu Ohio Stateu!
Rex Holman!
I nitko to nije želio okaljati skandalom.
Ali nisu sve ekipe u ta dva desetljeća bile dobre.
A i dalje je vladala tišina.
I onda otkriće!
Richard Strauss, osim što je bio liječnik momčadi,
bio je i apsolutni pionir u steroidima.
UPORABA ANABOLIČKIH STEROIDA
Objavljivao je brojne članke
o anaboličkim steroidima.
NUSPOJAVE STEROIDA
U 1980-ima, kad smo tek saznavali
o povezanosti steroida i sportskih dostignuća
i o mogućnostima lijekova za poboljšanje performansi,
Richard Strauss je bio predvodnik.
Profesionalni nogometaš veli da je s protivnicima na steroidima
kao da im daš prednost od tri jarda
u sprintu na 100 jarda.
To je moćan poticaj da zaigraš ruski rulet
s vrlo moćnom i potencijalno opasnom drogom.
Razgovaramo sa sportskim liječnikom koji istražuje steroide.
Pitanje anaboličkih steroida
nije bilo važno općoj populaciji
jer većina ljudi ne zna mnogo o njima.
Mnogi su mi izvori rekli da su dobili steroide
od dr. Straussa.
Mnogi su mi izvori rekli i da je distribuirao steroide.
Razgovarao sam s bivšim fizioterapeutom čiji je zadatak bio
distribuirati steroide sportašima.
To je bilo
kad su ljudi učili
kako mogu pobijediti sustav.
A Straussa su smatrali stručnjakom.
Bio je to malen ured koji je služio kao ordinacija.
Unutra je imao ormarić za lijekove pod ključem.
Samo je on imao ključ.
Unutra su bili anabolički steroidi.
Strauss je znao za istraživanja i sve skupa.
Doveli bi nas da bi nam, kao, dali injekcije B-12.
I prije sam dobivao B-12, ali...
Ovo je bilo drukčije.
To se zbivalo prije velikih nacionalnih natjecanja.
Sjećam se da je injekcija bila velika. Rekli su da je to B-12,
ali sumnjam u to.
Mislim da su to možda bili testosteroni.
Kakav je bio osjećaj?
Osjećao sam se dobro.
Jako dobro.
Imao sam energije.
Brže bih se oporavljao.
Sumnjam da to B-12 može.
Imali smo posudu s napisom Samo za uporabu na životinjama.
Zvali smo to životinjski sok.
-To vam je davao dr. Strauss? -Da.
I... Ne znam.
Mnogi s Ohio Statea jačali su se.
Potkraj 80-ih, početkom 90-ih.
Kao da već nije imao dovoljno moći!
Ovo je Richardu Straussu dalo novu potencijalnu kompromitaciju.
Mogao je reći:
"On me prijavljuje jer sam mu davao steroide."
I lako ćete tako ostati bez stipendije.
A zamislite da ste trener
i da znate da liječnik
daje steroide vašim sportašima.
Ili zamislite da ste šef sportskog odsjeka.
Ne biste baš spremno prijavili tog liječnika,
pogotovo ako liječnik igra s vama prljavu igru.
Na nekoj se razini zapitate tko je odvagnuo
i zaključio da je bolje šutjeti
jer ako postupite ispravno,
ako najurite tog lika i sve ode u medije, bit će čupavo.
No mislim da tu nisu u pitanju samo steroidi.
Nisu steroidi jedini ili glavni razlog zašto su ljudi šutjeli.
Ljudi nisu mogli, govorim u prošlom vremenu, no možda ne mogu ni danas
pojmiti kako se to moglo dogoditi.
Kako su ti 18-, 19-, 20-godišnji sportaši,
kako je moguće
da bi oni mogli biti žrtve seksualnog napada?!
Pa se vraćamo temelju, a to je sram.
Muškarce ne volimo doživljavati kao žrtve
na ovaj način.
A ovo ih je povrijedilo
ne samo zato što je dovelo u pitanje kako ih ljudi vide,
već i kako su oni sami sebe doživljavali.
Richard Strauss je to iskorištavao.
Strauss nije svakog zlostavljao.
Znao je naciljati one mlade ljude,
uglavnom iz ruralnih zajednica,
koji su se vjerojatno kroz cijelu srednju školu fokusirali na sport.
Seksualno neiskusne.
I naivne.
Mnogi od njih su bili prvi iz obitelji na koledžu
i totalno ovisni o sportskoj stipendiji.
Znao je naciljati takve.
I pripremao ih je za još i više.
Uvijek je bio fin s tobom, uvijek je komplimentirao.
Totalno bi manipulirao tobom,
a ti nisi imao pojma da se to zbiva.
Kad imaš 18, 19, 20 godina,
tad još nisi čuo za seksualne predatore.
Nikad nisi čuo za pripremu žrtve.
Pogotovo taj grooming, manipulativnu pripremu. Nisam to prije čuo.
A... upravo je to činio.
Podilazio bi ti.
Sprijateljivao bi se s tobom.
Slikao je dečke. Dao bi ti posjetnicu
i rekao da ti može osigurati karijeru manekena.
Često smo ga vidjeli s fotoaparatom.
Slikao je Jima Jordana za knjigu Russa Hellicksona.
A, je li? Doktor fotka?
Čudno je i kad čuješ da je jako dobar fotograf,
da snima izvrsne crno-bijele fotografije.
Čuli smo da je hrvač imao foto-session
i da je s tim fotkama dobio manekenski posao.
Manekenski ugovor.
I da se proslavio kao maneken. Zaradio lovu.
To nas se dojmilo.
Može!
Preko ljeta
pokušao sam dogovoriti manekenski angažman,
za dodatnu zaradu.
A dr. Strauss je rekao:
"Ako trebaš fotke, ja ću te slikati.
Ja sam fotograf."
Ja sam bio siromašan student. Znate?
Pitao sam koliko će me to koštati.
Rekao je: "Bez brige, ja ću to
samo tako za razonodu."
I tako sam otišao k njemu doma.
On...
U jednoj od soba imao je postavljen mali foto-studio.
I kaže on meni:
"Napravimo nekoliko snimaka bez majice."
I tako smo snimili nekoliko fotki bez majice.
A onda me krenuo dodirivati.
Počeo mi je skidati hlače.
Rekao sam: "Ne, to neću."
Donio je neke negative i pitao:
"Hej, što misliš o ovim fotkama?"
Pa smo nastavili snimanje.
Kad razmislim o takvoj situaciji,
mislim da sam se sam doveo u taj položaj. Zašto sam to htio?
Ono, znam kakav je tip. I dovedem se u taj položaj.
Pitao sam se jesam li to sam izazvao.
I zašto sam se doveo u tu situaciju.
Ali jesam.
Počeo sam i prečesto slušati
da sam miljenik dr. Straussa.
"Ti si miljenik dr. Straussa."
A dr. Strauss je uvijek bio u blizini.
Tako da... da.
Sranje, čovječe!
Gurni ga, Dan! Gurni ga!
Uvijek je bio u blizini.
Siđemo s leda i eno njega.
A, naravno, ako si se ozlijedio, on bi te pregledavao.
Nisi imao izbora.
Ali na toj razini se od tebe očekuje
da svoja sranja ostaviš po strani. Na ledu si i radiš svoj posao.
A ja to jednostavno nisam mogao.
Nisam se nikako mogao sabrati.
Na treningu bih se pitao što je sad to bilo.
Tijekom vježbi na treningu sam...
Nisam se mogao sjetiti što ide dalje.
Bio sam zbrkan.
Na faks sam stigao jako fokusiran. Bio sam stroj na početku.
A onda se sve raspalo!
Opet tučnjava. Al Novakowski.
A nemaš s kime porazgovarati.
I ne znaš da se to nije dogodilo samo tebi.
Bilo mi je sve gore i gore.
Više nisam bio isti.
Sjećam se, bila je nedjelja ujutro.
I ja sam zaspao.
Nikad ne prespavaš trening.
Sjećam se da sam na putu onamo
mislio da će biti frke.
Došao sam u trenerov ured
i rekao: "Jako mi je žao."
Znate?
On je rekao: "Gotov si."
"Kako to mislite?", pitao sam.
Rekao je da sam poguban za tu momčad.
I tad mi je cijelo tijelo nekako...
On je skršio moj san.
Cijeli mi se svijet raspao.
Nisam znao što da mu kažem.
Ustao sam i...
Napustio sam klizalište i nikad se nisam vratio.
Sjećam se da sam na treningu iščašio rame.
Russ mi je rekao neka odem dr. Straussu.
Ajme, jao. Idemo.
I stojim tamo,
gol pred tim čovjekom.
A on radi isti pregled.
Trlja oko testisa.
I navlači mi penis.
Nekako ga vuče.
Napet sam.
Buljim u strop i mislim:
"Neka ovo završi, molim te!"
A on i dalje tako.
I pogledam dolje, na njegovo tjeme,
jer bio mi je toliko blizu. On se još približi radeći to.
I u tom času ja počnem uzmicati.
Odmaknem kukove
i onda se on odmakne i kaže: "Odjeni se."
Navukao sam gaće i izašao bez riječi.
Nisam otišao na trening.
Nestao sam na dva tjedna.
Na kraju sam otišao u Russov ured
i rekao: "Russ, dosta mi je. Ne mogu više."
Rekao mi je: "Ako se želiš vratiti,
uvijek možeš. Ali neka."
Toliko od njega.
Nakon tri godine hrvanja
to je bio cijeli razgovor.
I to je bio moj zadnji put u toj momčadi.
Napustio sam hrvanje na Ohio Stateu
i odustao od studiranja
jer više nisam imao stipendiju.
I državni prvak, Dan Ritchie!
Moj je otac bio tako ljut.
Rekao je: "Imaš još godinu i pol. Zašto ne možeš to završiti?"
Nisam mu mogao reći.
Nisam znao kako bih.
Nisam bio dovoljno jak ili sposoban
da mu objasnim: "Tata,
tako je bilo,
to se dogodilo."
"I ne mogu se nositi s time."
I mislim da...
Mislim da je ta nesposobnost
donijela negativan...
Otad naš odnos nikad više nije bio isti.
Jeste li rekli roditeljima?
Jesam li im rekao da su mi ukinuli stipendiju?
Ne. Ne. Nisam.
Koje bi bilo njihovo iduće pitanje?
"Zašto su te najurili iz momčadi?"
Reći roditeljima koji su, znate...
Mislim... Ne, nisam roditeljima rekao da su me najurili iz momčadi.
Nisam im rekao da sam izgubio stipendiju.
Nekima sam rekao da više ne igram.
Pitali bi zašto. Odgovarao sam da nisam bio dovoljno dobar.
Ali neki bi inzistirali: "Ma o čemu ti to?"
Pogotovo dečki koji su me poznavali,
bivši treneri, oni koji su me gledali kao juniora. "Ma, što to govoriš?"
Izbjegavao bih odgovor.
I nekako, usvojio sam tu laž kao istinu.
Počeo sam puno piti i pao u depresiju.
A dr. Strauss se u međuvremenu uspinjao i širio.
Zamislite to.
Tip zbog koga se puno njih buni već više od deset godina.
A što čini Ohio State?
STUDENTSKI ZDRAVSTVENI CENTAR
Oni ga promaknu.
On postane glavni liječnik zdravstvenog centra OSU-a.
Pitaš se: "Čekaj,
što? Svi su znali za to!"
"Liječnik momčadi stalno se tušira sa sportašima,
a vi ga promaknete?"
No upravo je to učinilo Sveučilište Ohio State.
I tako dr. Strauss nastavi raditi što je radio
zadnjih više od deset godina,
a to je napadanje muških studenata
pod krinkom profesionalnog liječnika.
Imao sam kvrgu na prsima
i odlučio sam otići na pregled.
Pogledao sam u imenik,
vidio da imamo studensku kliniku i uputio se.
Rekoše mi da će me rasporediti k dr. Straussu.
Ušao je liječnik.
Bio je sitnije građe.
Djelovao je pristojno.
Počeo me ispitivati o tome što mi se dogodilo.
Zašto sam došao.
A onda je prešao na zaista čudna pitanja.
Jesam li gej i štošta drugo.
To mi je bilo zbilja čudno.
Rekao je neka se skinem.
Htio je da budem posve gol, što mi je također bilo jako čudno.
No on je liječnik, a ja sam bio klinac.
Mislio sam da moram slušati što god on kaže.
Zatim se upustio
u pregled genitalija.
Ne sjećam se da je imao rukavice.
A sjećam se njegova daha.
Sjećam se tog daha na genitalijama tijekom pregleda.
A onda me pitao
jesam li kad poželio spavati s više od jedne osobe.
U tom mi je času postalo jako neugodno.
Shvatio sam da tu nešto nije u redu.
Držao me za prsa,
masirao ih.
A onda je počeo trljati svoj penis o moj bok.
Osjetio sam da ima erekciju.
Prenerazio sam se.
Nisam znao što da radim.
Nastojao sam na najbolji način izaći iz te situacije.
Izašao sam.
Sjećam se, bio sam jako bijesan. Idućeg sam dana nazvao.
Javio mi se Ted Grace.
Šef servisa za studente.
Rekao je: "Ako biste došli,
mi bismo pokušali sjesti i razgovarati s dr. Straussom.
Mislim da je zaista relevantno da prvi koji ga je prijavio nije bio sportaš.
Stevea Snyder-Hilla ne muči
neravnoteža snaga koja dolazi
s mogućnošću gubitka stipendije ni sramoćenja u svlačionici.
On je imao tu moć.
Dignite desnu ruku.
Prisežete li da će vaše svjedočenje biti posve istinito,
tako vam Bog pomogao?
Prisežem.
-'Jutro, dr. Grace. -'Jutro!
Ja sam Ilann Maazel.
G. 2019. u tužbi koju su podigle žrtve dr. Straussa
odvjetnik Ilann Maazel uzima iskaz bivšeg Straussova šefa, dr. Teda Gracea.
Moja je tvrtka poznata po tome što preispituje interese moćnih.
Grada, države, američke vlade.
Sporimo se s puno velikih tvrtki i puno važnih moćnika.
Suprotstavljamo istinu moći.
Dr. Strauss je bio pod vašom nadležnošću u studentskoj klinici?
Istina.
Dr. Grace, rekao bih,
bio je jedini s OSU-a koji je išta poduzeo u vezi s dr. Straussom.
Plaši pomisao da je to istina.
On je jedini
u 20 godina koji je išta poduzeo u vezi s dr. Straussom.
To se napokon počelo događati 1995.
Bili ste na sastanku s g. Snyder-Hillom i dr. Straussom?
Tako je.
Ja sam došao, a tamo je bio dr. Strauss.
Bio je vrlo srdačan.
No kad sam ispričao ono
kako je pritisnuo erektirani ud na mene, tresnuo je po stolu i viknuo:
"Samo mi želiš uništiti ugled!"
A ja sam se smrznuo.
Bio sam klinac.
Pogledao sam te liječnike u sobi
i rekao: "Ne znam što da na to kažem." Ali nisu ni oni znali. Bili su u šoku.
Počneš sumnjati u sebe, pomisliš:
"Možda je imao novčanik u džepu.
Možda sam se zbunio i pogriješio."
I tako sam nakon toga izašao, sav uzrujan. Otišao sam.
Ted Grace me poslije nazvao. Pitao je kako bi to mogli ispraviti.
"Kažete li da sam pogriješio, vjerovat ću vam," rekoh.
"Ako mi možete reći da se to nikom drugom nije dogodilo." Odgovorio je:
"Časna riječ, nikad."
A ja mu rekoh: "Super, onda mi to dajte napismeno."
S druge je strane nastao je muk. Osjetio sam da mu je to problem.
Ali za koji dan sam primio pismo od njega.
Ovo je pismo koje ste napisali
Stevenu Snyder-Hillu 26. siječnja 1995. Zar ne?
Tako je.
Napisali ste, citiram:
"Uvjeravam vas da nikad prije nismo primili pritužbu na dr. Straussa,
iako smo primali pozitivnih komentara." Kraj citata.
A to je zapravo lažna izjava, zar ne?
Tako je.
I sad, 24 godine poslije, saznam
da ga je tri dana prije mene prijavio drugi mladić.
Tri dana prije mene.
Jeste li rekli Stevenu Snyder-Hillu za pritužbu tog studenta?
Ne bih rekao.
Uvjeravam vas da nikad nismo primili pritužbu...
Rado bih ovo dodao u zapisnik ako nemate ništa protiv.
Izvolite.
Tek nedavno sam shvatio da sam se krivo izrazio.
Ali to ste pismo napisali 23 dana nakon što ga je student prijavio.
Znam. Ali to je bilo... Ja ne...
Vjerojatno nisam još znao za prvu pritužbu
kad sam napisao to pismo jer nema...
Ja ne bih... Vi me ne poznajete,
ali ja ne bih namjerno lagao Stevenu HIllu. Nema razloga.
Steven Hill vam je rekao, za slučaj da ima još pritužbi...
Dopustite da dovršim. Da u tom slučaju neće odustati od tužbe.
Tako vam je rekao.
Što znači odustati od tužbe?
Odgovorite na pitanje, molim.
Rekao vam je: "Recite mi da toga prije nije bilo, inače ću ga tužiti."
Da, tako stoji u bilješkama.
Govorimo o optužbama za nedolično seksualno ponašanje
i za seksualne napade vašeg doktora Straussa.
To je točno.
Želio sam da to uđe u zapisnik.
Pogriješio sam kad sam mu tako rekao.
Lagali su mi.
Rekli su mi što da povjerujem
i vjerovao sam im na riječ.
Nastavio sam sa svojim životom,
uvjeren da sam pogriješio u vezi s tim čovjekom.
A bilo je toliko gore nego što sam mogao zamisliti!
Toliko gore!
Jedne večeri
osjećao sam se loše, teško sam gutao.
Valjda previše votke ili takvo što.
Cimer me odvezao u grad, u studentsku kliniku.
Došao sam kao običan student.
To je bilo malo jadno jer sam inače dolazio kao sportaš i...
A sad, običan student.
Stajao sam u redu,
gledao svoje poslove.
I odjednom sam ga ugledao.
Dr. Strauss je bio tamo.
Taj put nije radio sve ono što je prije.
Bio je to vrlo kratak pregled.
Rekao je: "To ti je epiglotis."
I veli: "Ovako se kreće."
A sad je u grču.
Zatim je rekao: "Da bismo te riješili grča,
sedirat ćemo te.
Dat ćemo ti sedativ da te opusti i to će te riješiti grča."
Bio sam zahvalan.
Ono: "Hvala što ste liječnik."
Dao mi je injekciju za opuštanje tamo na klinici.
I rekao je: "Odvest ću te doma."
Ne sjećam se ulaska u auto, ali se sjećam
da mi je pomogao doći do sobe.
Legao sam. Nisam se mogao pomaknuti.
Bio sam paraliziran.
On me masirao sa strane ili po leđima.
Pomislio sam da je to čudno.
Ali kad si tako ukomiran... I pokušavaš...
Nastojiš procesirati,
ali si drogiran ili što već.
Ne možeš ni...
I onda...
Da, onda me silovao.
Ujutro sam se probudio i...
Nastojao sam to shvatiti.
Ono, što je bilo.
Prisjećao sam se.
Kako sam dospio tamo?
Kako smo došli do toga?
I...
Bio sam jebeno šokiran.
Ono, bio sam...
Bio sam...
Komu ćeš to reći?
Kom da ja to kažem?
Kad sam intervjuirala Ala Novakowskog,
istraga je već identificirala 47 žrtava silovanja.
Sad znamo da je on bio 48. žrtva.
Kad sam saznao da su oni znali...
Kad sam otkrio da je sveučilište
znalo da je hvatao, dodirivao sportaše,
bio sam izvan...
Dan-danas mislim:
"Zar ti ljudi nemaju djece?"
"Zar oni nisu imali duše i srca?"
Ono...
Postoji posebno mjesto za takve, a nije u raju.
Za one koji su znali. Znali su za to!
Koliko još ljudi ima
koji nikad neće javno iznijeti svoj slučaj?
Ja sam odustao od studija.
A dr. Strauss je nastavio djelovati.
Još dugi niz godina.
10. siječnja 1996.
Pokazujem vam dokaz broj 19.
Još jedan incident koji jako uznemiruje, zar ne?
Da.
To je sad treća izravna pritužba na dr. Straussa.
Točno.
Pritužba studenta A je od 3. siječnja 1995. Točno?
Točno.
Pritužba studenta B je od 6. 1. 1995.
Točno.
A vi ste ovo napisali 10. siječnja 1996. Točno?
Točno.
-Više od godinu dana poslije. -Točno.
Student je prijavio
da je dr. Strauss komentirao njegove velike mišiće.
-Tražio je da skine majicu. -Da.
Zatim je rekao studentu C
da skine sa sebe sve od struka naniže.
I obavio je spori pregled koji student opisuje kao nesvakidašnje trljanje.
Točno.
Zatim je student ejakulirao. Zar ne?
Da.
Jeste li kad čuli da pacijent ejakulira na pregledu?
Ne.
Jedini put kad ste to čuli bilo je u vezi s dr. Straussom?
Da.
Dok ste istraživali tu pritužbu, dr. Straussu ste dali slobodne dane.
Da.
... ne radi, dok se ne provede sveučilišna istraga.
Jedno od čuda ovog slučaja je
to što dr. Grace nije prijavio dr. Straussa liječnikoj komori.
Nego je dr. Strauss prijavio dr. Gracea liječničkoj komori.
Pritužba na neetičko ponašanje
Prijavio je dr. Gracea
što ga je ispitivao o navodnom seksualnom zlostavljanju,
na štetu dr. Straussa. Jer njega zlostavljaju.
Tri mjeseca nakon pritužbe studenta C
dr. Strauss je vas prijavio liječničkoj komori.
Da.
Vi se niste prije toga žalili liječničkoj komori?
-Točno? -Točno.
-Niste ih uopće kontaktirali? -Točno.
-Niste prijavili dr. Straussa komori? -Točno.
A u srpnju 1996. ste izašli pred komoru. Točno?
Da.
Zbog pritužbe dr. Straussa na vas?
Točno.
Kad je liječnička komora ispitala dr. Gracea,
komora je i sama
pokrenula istragu o dr. Straussu.
Od srpnja 1996.
nitko sa sveučilišta nije podnio nikakvu pritužbu protiv dr. Straussa?
Ne napismeno.
Liječnička je komora zaključila da uopće nije bilo pritužbi.
Nakon toga je OSU proveo
tajno disciplinsko saslušanje dr. Straussa.
Nisu otkrili svoje zaključke
ni zajednici studenata niti ikome.
Zatim su ga vrlo tiho uklonili s mjesta liječnika momčadi
i liječnika studentske klinike.
Citiram: 5. kolovoza 1996.
Williams je izvijestio Straussa da je razmotrio sve
i donio odluku da se Straussov angažman smjesta prekida. Točno?
Točno.
No ostao je
-profesor interne medicine, zar ne? -Da.
-Kao i preventivne medicine. -Da.
-I profesor Škole narodnog zdravlja. -Točno.
Sveučilište nije otpustilo dr. Straussa?
Ne znam da jest.
Richard Strauss se napokon dobrovoljno umirovio 1998.
I nakon umirovljenja
OSU mu je dodijelio status emeritusa.
Status emeritusa je čast.
-Da. -OSU je dr. Straussu ukazao tu čast.
-Da. -Jesu li to morali učiniti?
Pretpostavljam da ne.
Nipošto to nije bio netko osramoćen.
Netko tko napušta Columbus
ružno izgnan, s crnom mrljom.
Ovo je štovani član fakulteta Ohio Statea
koji se odlučio odseliti na sunčani zapad.
Otvara liječničku praksu u Kaliforniji
i dalje može na zid objesiti i ljudima govoriti da je profesor emeritus OSU-a.
Nije to netko tko je otrpio posljedice za ozbiljne zločine.
Seksualno je napastovao nogometaše,
hrvače,
tenisače,
hokejaše,
mačevaoce.
Seksualno je zlostavljao studente nesportaše,
koje je pregledavao u studentskoj klinici. Činio je to stalno.
Činio je to pod nosom sveučilištarcima OSU-a.
A sve to skupa...
moglo je zauvijek biti zaboravljeno.
No nakon 20 godina sve se promijenilo.
Danas smo korak dalje
u stalnoj potrazi za odgovornošću i pravdom
u vezi s užasnim predatorskim ponašanjem Larryja Nassara.
Trakavicu Michigan Statea s Larryjem Nassarom
pomno sam pratio jer...
Moja je kći bila gimnastičarka.
Što biste mu poručili?
G. suče, hvala vam na prilici
da danas dam ovu izjavu.
Nazvao sam Mikea Disabata i raspravljali smo o tome.
Čitao mi je svjedočenje.
Najgore mi je bilo prihvatiti
da sam žrtva Larryja Nassara.
Nisam imala pojma što radi,
da je to seksualni napad ili ikakvo zlostavljanje.
Naučena sam vjerovati liječnicima jer oni su tu da ti pomognu.
Rekoh: "Ajme, pa to smo i mi!"
Ugasio bi svjetla.
Bila sam sama, bez nadzora.
Svaki put bi bilo isto.
I kad bih ozlijedila koljeno ili gležanj.
Bilo me stid mene same, a ne Larryja.
Potrebno je istražiti kako se to dogodilo,
pa da odgovaraju i oni koji su Larryju omogućavali rad.
Bitno je da zlostavljač odgovara za svoja djela.
Hvala.
BIlo je moćno gledati njihove govore.
Otključalo je nešto u meni.
Dva sam mjeseca razgovarao
s kolegama iz momčadi.
Da bih potvrdio što sam već znao.
Da je Richard Strauss bio drugi Larry Nassar.
Mike Disabato me jednog dana neočekivano pitao
o doktoru Straussu. Ispričao sam mu svoju priču.
Nikad nisam s Mikeom o tome,
a on me pitao o dr. Straussu.
Znate, sjediš i misliš
da se ne sjećaš više tih priča.
A onda, sat i pol poslije, bude:
"Oh! Ajme!"
"Dogodilo se."
"I to se dogodilo."
Rekao je da će im reći.
Zatekao me. Pitao sam komu će reći.
Rekao je da će otići na OSU
i tražiti da provedu istragu.
Mislim da sam neko vrijeme bio bez teksta.
Pa sam ga molio da to ne učini.
Zašto?
Iz srama.
Optužbe za nedolično seksualno ponašanje
nakon 40 godina na Ohio Stateu.
Mike mi je odgovorio da će svejedno to učiniti.
Evo detalja istrage bivšeg liječnika hrvačkog tima Ohio Statea
navodno odgovornog za nedolično seksualno ponašanje.
Iako nisam htio sudjelovati, rekao sam Mikeu:
"Neću te pustiti da sam sve to proživljavaš.
Stat ću uz tebe."
Drugi bivši student Ohio Statea javio se
da je i on bio žrtva Straussovog napastovanja.
Zaključio sam
da on mora odgovarati.
Govorim u ime mnogih timskih kolega koji nisu tu.
Želio sam pomoći.
Dan Ritchie jedan je od tih koji su čuvali tu tajnu
25 godina.
Prijavu je zdravstvenom centru podnio student.
Sve se više ljudi javljalo,
pa je OSU odlučio povesti istragu.
SASTANAK UPRAVNOG ODBORA OSU-a
Kao i na Penn Stateu i u Michiganu,
proveli su ono što svi očekuju
da sveučilište učini.
Financirali su opsežnu neovisnu istragu.
Kad istraga završi, objavit će cijeli izvještaj.
Ne zna se kada.
Ubrzo je postalo očito da to nije kao skandal s gimnastičarkama.
Nije takva dinamika.
Za početak, nije se nikog moglo uhititi.
Richard Strauss izbjegao je mogućnost osude.
Danas nam je neovisni angažirani odvjetnik podastro ovo.
Richard Strauss je umro 2005.
Sad znamo da se dr. Richard Strauss ubio.
Zvuči morbidno,
ali izvukao sam izvještaj obdukcije nakon što se ubio
jer sam htio detalje svega.
Želio sam znati što je imao na sebi.
Kako je to učinio.
Htio sam znati što su rekli da je bio razlog.
Želio sam zaključiti da se ubio
jer ga je mučilo to što nam je radio.
Pisalo je da se ubio jer je trpio bolove,
a lijekovi nisu pomagali.
Nije se kajao zbog počinjenog.
Nego su ga smetali bolovi.
To se otkrilo. I to je gadno.
Ako je taj liječnik mrtav,
neki se pitaju čemu uopće ova istraga?
Sa sveučilišta izjavljuju da istraga ima dva cilja.
Jedan je da se identificiraju i procijene
sve optužbe protiv Straussa,
a drugi je da se utvrdi
je li tko od suradnika sa sveučilišta znao za optužbe.
To bi, naravno, moglo dovesti do podizanja optužnice.
Ako sveučilište namjerno zanemaruje nedolično seksualno ponašanje,
onda je ono pravno odgovorno.
Namjerno zanemarivanje, velike riječi. U osnovi:
Je li ih bilo briga?
Jesu li poduzeli što?
Jesu li poduzeli korake ili ne?
Ne samo da OSU nije ništa podzeo,
nego je i poznatog predatora postavio na poziciju moći.
Odlučili smo djelovati.
Ja sam bio glavni tužitelj
u tužbi protiv sveučilišta.
Zbog višegodišnjeg zlostavljanja
bivši hrvači Ohio Statea danas tuže sveučilište.
Tvrde da je ono ignoriralo pritužbe na liječnika momčadi.
Ta situacija zastrašuje.
Tužio sam sveučilište
za koje sam se godinama hrvao.
To je ludo!
Ali je bilo potrebno.
Sveučilište nas je trebalo više štititi.
Znali su što se zbiva.
Kontaktirao sam odvjetnike i pitao što trebam učiniti.
Deseci muškaraca su se javili
i tuže OSU zbog njihova bivšeg liječnika koji ih je seksualno zlostavljao.
I to je pokazalo drugu veliku razliku
između ovog slučaja i Nassarovih gimnastičarki.
Napastovao studenta hrvača? Ma, baš.
Ljudi to nikako nisu mogli shvatiti.
Kako su ti golemi opaki dečki,
kako bi oni, zaboga, bili žrtve
seksualnog napada?
Nema to nikakvog smisla
-Ma, molim te! Teške gluposti! -Hrpa laži!
Pa to su hrvači!
Ne obični hrvači. Mark Coleman!
Coleman je bio najopasniji od najopasnijih.
Bio je genijalan na Ohio Stateu.
Nacionalni prvak.
I nakon te apsolutno briljantne hrvačke karijere
on prelazi na MMA.
Bio je vrlo istaknut borac.
Stil "udaraj i obaraj" bio mu je zaštitni znak u UFC-u.
Što to znači?
Hrvački ga oboriš na zemlju i ubiješ boga u njemu.
Coleman je bio životinja.
Kako je onda takav tip mogao biti Straussova žrtva?
Strašno me uznemiravalo sve to skupa.
Htio sam da Ohio State preuzme odgovornost
da se takve stvari ne bi ponavljale.
Sve za slavu.
Nitko nas nije ozbiljno shvaćao.
Kome smo se onda mogli obratiti za pomoć?
Predstavljam vam Russa Hellicksona!
Russ.
Odnos s njim mi je jako vrijedan.
Kao hrvački trener
imam tri kćeri i više od 500 sinova.
Russ je bio poput člana obitelji.
Bio mi je poput drugog oca.
Poslao sam mu dugu poruku.
Samo ono: trebamo te!
U roku od sat vremena dobio sam odgovor.
Dogovori to. Doći ću.
Dvadesetorica nas
našli smo se u mjesnoj srednjoj školi u kojoj je radio jedan od hrvača.
Sjedili smo s njim u učionici
i svatko od nas je ispričao točno što mu se dogodilo.
Svatko je rekao svoje.
Bilo je emotivno.
Došao je red na mene i pitao sam ga:
"Sjećaš li se kad sam ti došao u ured i rekao da mi je dosta, da odlazim?"
Rekao je da se sjeća.
"Nisam ti rekao zašto", rekoh. "Evo zašto."
Vidjelo se da se otvara
i počinje suosjećati i shvaćati što nam se dogodilo.
I na kraju tog sastanka
rekao je da će napisati pismo
komu god treba, kao podršku nama.
To nam je trebalo.
Trebali smo ohrabrenje.
Izašli smo odande kao obitelj.
Naravno, obratili smo se i Jimmyju, našem bivšem pomoćnom treneru.
Njemu se malko promijenila situacija nakon OSU-a.
Dame i gospodo,
pozdravite kongresnika Jima Jordana!
Hvala vam. Ljubazni ste.
Jim Jordan je sad utjecajan član
republikanske stranke u Predstavničkom domu.
Uvijek je u vijestima, u medijima.
Kongresniče Jordan, divno je da ste s nama!
Ne slažem se politički s njim, no i dalje sam bio ponosan na svog trenera.
Imao je ideale
i imao je čast.
Disciplina je kad radiš što ne želiš raditi
kad to ne želiš raditi.
Kad radiš na pravi način iako bi radije na lakši način.
Vaši su stručnjaci i glasnogovornik znali istinu.
No više me muči da ste i vi znali.
Bio je pitbul.
Pa sam mislio, nema šanse da ovakav tip
ne bi stao iza nas.
Sjećate se dr. Straussa?
Da. Poznavao sam liječnika.
Ali on nije pristao.
Ali nema istine u tome da sam znao za zlostavljanja.
Razgovarao sam s drugim trenerima. Ni oni nisu znali.
Nije točno tvrditi to.
Da smo znali i da nismo prijavili. To nije istina.
Nema šanse da nije znao.
Je li znao nešto? Svi su znali.
Mislim li da je znao? Mislim da su svi znali.
Da, razbjesnilo me to.
Što velite na optužbe protiv Straussa?
Ja samo znam da nikad nisam doznao da je dr. Strauss nekog zlostavljao.
Jednostavno.
Reći da ništa nije znao, da se ništa nije dogodilo,
to je jasna laž.
Očita laž.
S nama je kongresnik Jordan.
Prvi put ćemo detaljnije o tome.
Koja je vaša reakcija na sve ovo?
Momci koji to prijavljuju... Znam da oni znaju istinu.
Znam da znaju. Ja nikad nisam ništa čuo ni vidio,
nitko mi nije rekao ni za kakvo zlostavljanje.
Ja točno znam
koliko je razgovora Jimmy vodio o dr. Straussu.
Razgovori u svlačionici su jedno,
a prijava zlostavljanja nešto sasvim drugo.
Jeste li to čuli u svlačionici?
Ne. Nismo to čuli.
Je li to bilo nešto slično,
što se tek danas smatra zlostavljanjem?
Nije bilo. Ne.
Nisam bio pored Jima
u svlačionici, pa ne znam što je on znao.
Ali znam što mi je rekao.
I zato znam da je znao.
Kad mi je rekao: "Ma, to je Strauss. Znaš njega",
znao sam da to ne bi rekao, a da ne zna što je i tko je Strauss.
Zato!
Jimmy je možda mislio da će se to sve zaboraviti. Ali nije.
Jim Jordan niječe krivo postupanje u tužbi hrvača protiv OSU-a.
No kontroverze i skandal ne jenjavaju.
Naprotiv, ljudi su se zainteresirali
i tad je postalo ozbiljno.
Predstavnik Jim Jordan optužen je za zataškavanje...
Jim Jordan u odgovor na...
Tadašnji trener hrvanja Jim Jordan...
Obratili su mu se,
a on nije ništa poduzeo.
Kad je stvar dobila zamah,
još se ljudi javilo i reklo:
"Da, to se događalo."
"Apsolutno. To je i moje iskustvo."
Javlja se još hrvača Buckeyea.
Još se žrtava javlja s optužbama.
Učinilo se da je to vrh ledenjaka.
I tad je Jordan počeo sve nazivati.
Počeo je nazivati sve hrvače.
Čak je nazvao i Adama Disabata.
Brata Mikea Disabata.
U osam ujutro.
Mobitel zvoni i zvoni.
Javim se.
Veli on: "Adame, Jim Jordan je."
A ja, ono...
Nekih pola sata me nagovarao da istupim
i javno ga obranim i kažem da to nije istina.
Doslovce mi je plakao na telefon.
Boli njega briga za mene i ostale.
On je htio da ga obranim protiv moga brata.
Mislim... Suludo!
Pomislio sam da je razgovarao i s Russom.
I uskoro je Russ zašutio.
Nikad nije napisao nikakvo pismo.
Nije nam pružio potporu.
Potpuno nam je okrenuo leđa.
Stavio sam ga na pijedestal, bio mi je poput oca.
I onda... Gadno je to.
Russ nam je obećao potporu.
A onda je promijenio taktiku.
Jako sam dugo pokušavala
dobiti intervju s kongresnikom Jordanom.
Njegov ured to nije htio dogovoriti.
Saznala sam da će biti u tvornici Honda.
I pojavila sam se tamo.
Dan Ritchie i drugi vele da je dr. Strauss
imao ormarić gotovo do vašega.
Kako niste znali da se svakog dana tuširao
i zadovoljavao se pred studentima,
kad su svi oni znali za to?
Djelovao je ogorčeno
zato što ga o tome ispitujem.
Suludo! Odgovarao sam pred FBI-jem
i pred IRS-om.
Da sam smatrao da nešto nije u redu,
da sam znao za što loše,
podupro bih ih.
-Ništa niste vidjeli? -Ne. Nisam.
I zato svaki trener...
"Nisu mi rekli."
"Nisam imao pojma."
"Ne, to se nije dogodilo."
A onda stiže bomba
u svibnju.
Dobar dan!
Danas želim komentirati
izvještaj koji je OSU objavio u petak,
u vezi sa situacijom s pokojnim dr. Richardom Straussom.
Neovisna istraga koju je OSU platio
trajala je godinu dana i napokon je objavljena.
Dobro je da su proveli istragu.
No rezultati su bili neočekivani i strašno mučni.
Izvještaj o Straussu detaljno iznosi seksualno napastovanje
najmanje 177 bivših studenata.
Između 1978. i 1998.
Nedvojbeno postoji još puno više žrtava
koje se nisu javile.
Kad to sve vidiš ispisano crno na bijelom
i kad vidiš te brojke...
Slomilo mi je srce!
Nisam imao pojma koliko su dalekosežne bile te posljedice.
Nisam imao pojma.
I kad sam to pročitao, zabezeknuo sam se.
Rektalni pregledi, neželjeni oralni seks...
Majku mu!
Znao sam za naša iskustva.
Svoja i Mikeova.
Znao sam i za iskustva nekolicine drugih.
Ali nisam znao koliko i kakvih je sve bilo iskustava.
Izvještaj sam pročitao od prvog do zadnjeg retka.
Što sam dalje čitao, to sam bio bjesniji.
O SAZNANJIMA SVEUČILIŠTA
Svi trebamo biti zgroženi.
Ni sportski odsjek, a ni studentska klinika Ohio Statea
nisu prijavili nadležnim organima vlasti
primljene pritužbe o seksualnom nasilju
sve do 1996.,
više od 15 godina nakon primanja prvih pritužbi.
Najšokantnije je bilo
koliko je ljudi koji su to mogli zaustaviti znalo za to,
a ništa nisu poduzeli.
Neovisnom se istragom utvrdilo da su na OSU-u znali
da liječnik seksualno zlostavlja studente,
čak još od kraja 1970-ih.
Utvrdilo se da je Straussovo ponašanje bilo javna tajna
za više od 50 zaposlenika sportskog odsjeka OSU-a.
Znali su za to i zataškavali su to.
Zataškavali su to.
Zaista zapanjuje pomisao koliko je ljudi
moralo to ignorirati
da bi on toliko dugo prolazio nekažnjeno.
Istraga na OSU-u
ugrozit će vam kandidaturu?
Svakome je to prozirna priča. Brojni kolege mi kažu to isto.
Jeste li zabrinuti?
Kongresnik je ponovio
da niječe da je znao za zlostavljanja.
Jim Jordan je kukavica.
On je kukavica.
Nije on vođa. On je kukavica.
Napustio nas je. I glavni trener nas je napustio.
To je odurno.
Vidio sam se s Russom na hrvačkom meču. Došao je.
On, onako upečatljiv.
I pozdravio me.
Rukovali smo se i rekoh:
"Russ? Kad ćeš reći istinu?"
Samo je stao. I rekao: "Neću o tome, Fred."
I dodao: "Ugodan ti dan!"
I otišao od mene.
Otad nismo razgovarali.
Kad se za to tek pročulo,
imao sam priliku obratiti se medijima, ali to nisam učinio.
Napokon sam se odvažio na to jer Russ to nije htio.
Ni Jim Jordan nije htio.
Oni za koje si mislio da će te podržati
nisu to učinili.
I zato sam ja odlučio progovoriti.
Progovorio sam na sastanku upravnog odbora.
Nisam to htio dati u novine niti išta reći.
Mislim da to trebam reći pred odborom jer mi je stalo do Ohio Statea.
Ja sam netko tko...
Krvario sam za boje sveučilišta.
Najbolje doba života bilo mi je hrvanje za OSU.
Gledam što se piše po društvenim mrežama.
Gotovo da se ne osjećam kao žrtva, već kao problem.
Nisam ja problem. Nismo mi bili problem.
Taj zlikovac je bio problem.
I samo želimo da vi postupite ispravno,
da možemo to prevladati.
Cijenim što ste nam dali vremena da istupimo i govorimo.
Mike Schyck je rekao
da će doći govoriti pred upravnim odborom.
Rekoh: "U redu. Dobro. Uz tebe sam. I ja ću govoriti."
Pa sam došao i ispričao svoju priču.
Od jeseni 1988. do jeseni 1992.
bio sam žrtva seksualnog predatora
koji se izdavao za liječnika momčadi, zaposlenog na ovom sveučilištu.
Vaša vlastita istraga tvrdi da je sveučilište znalo.
Znalo je i prije nego što sam se ja upisao, a i poslije.
Ovo nas je sveučilište već iznevjerilo,
prije, a sad je na vama odluka
kako ćete postupati dalje.
Ostavljam vas uz ovo pitanje:
hoćete li nas ponovno iznevjeriti ili ćete postupiti ispravno? Hvala.
Budite uvjereni da vas ovaj odbor ne zanemaruje.
Mislimo postupiti ispravno.
OSU se javno pokajao.
Mi sa Sveučilišta Ohio State duboko se ispričavamo
za Straussova zlostavljanja iz prošlih desetljeća.
Ona su vrijedna svake osude
i neoprostivo je da sveučilište nije na vrijeme reagiralo.
Priznajemo pogreške OSU-a
iz doba dok je Strauss radio ondje.
No to su bile manipulacije, laži i zavaravanja. Dalje od očiju javnosti
počeli su nam žestoko oponirati.
OHIO STATE TRAŽI ODBACIVANJE OPTUŽBI
Ohio State je tvrdio da će postupiti ispravno,
a zapravo su zatražili odbacivanje cijelog slučaja zbog zastare.
Prema zakonima Ohia, imate dvije godine za tužbu.
Ako je prošlo više od dvije godine,
nemate sreće.
Obrana na temelju zastare
zadnje je utočište gadova tuženih za seksualno nasilje.
To viđamo kod katoličke crkve.
Vidjeli smo i kod izviđača.
Viđamo to u vezi s raznim organizacijama
koje nastoje izbjeći odgovornost.
I to je bila i OSU-ova obrana.
U principu: bili smo tako uspješni
u skrivanju dr. Straussovih zločina
da je sad prekasno da nas tužite.
Šok i bijes stotina tužitelja koji su prigovorili
na zahtjev sveučilišta
za odbacivanje tužbe zbog zastare.
Kad je njihova vlastita istraga otkrila
koliko je samo velik broj ljudi uključen
i koliko je velik taj problem,
valjda su se uspaničili.
To je razoran izvještaj.
Koliko sada znamo, 177 žrtvi je
vrlo mali dio stvarne brojke.
Broji se tisućama.
To je nevjerojatno.
Bilo je to potpuno zataškavanje
na najvišim razinama sveučilišta.
Ako je u nečemu OSU dobar,
osim u američkom nogometu,
to je zavaravanje.
Njihova je strategija bila da će reći,
predugo ste čekali.
Ali nisu računali na to
da će federalni sudac pogledati to i reći:
"Žrtve imaju pravo.
Ohio State je to aktivno zataškavao.
Štitili su predatora."
Sud je odbio OSU-ov argument zastare.
Odjednom su se valjda neki moćnici iznervirali.
Danas je Sveučilište Ohio State izvijestilo federalni sud o namjeri
da oforme tzv. Straussov individualni program nagodbi,
čime će riješiti otprilike polovicu tužbi podnesenih protiv sveučilišta.
OSU je osigurao fond sredstava za žrtve.
Ukupni je iznos bio znatno različit
od onih koje su nudila druga sveučilišta upletena u vlastite seks-skandale.
Penn State i Michigan State priznali su odgovornost
na način kako to OSU nije učinio.
Očito OSU žrtve seksualnog zlostavljanja nije tretirao
isto kao ostala sveučilišta.
Zato što smo muški sportaši.
Zato smo tu.
I zato nismo na isti način priznati.
Dečki su, dakle, sjedili, svjesni onoga
što činimo ostalim muškim žrtvama sekusalnog nasilja
ako sad prihvatimo te niže iznose.
Mogli smo se nagoditi.
Mogao sam potpisati sporazum i otići svojim putem.
No osim nižeg iznosa i onoga što to znači,
pročitao sam i to da ne preuzimaju nikakvu odgovornost
za ono što se radilo. Uopće.
"Niječemo bilo kakva nedjela."
Tako je pisalo unutra.
Ma, zbilja?
I to je njima bila nagodba?
Na to su nas htjeli prisiliti?
Zvuči kao sjajna pogodba, OSU!
Ali nisu to rekli ljudima, već da se nismo htjeli nagoditi.
No unatoč svemu tome
i dalje sam htio pružiti ruku pomirenja,
priliku da popravimo stvari.
Jer ipak smo svi mi Buckeyes.
Prati nas osjećaj da smo došli uništiti vaše sveučilište.
Nismo zato došli.
Volim ovo sveučilište.
Skupa možemo učiniti divne stvari ako se uskladimo
i ako vi uspijete ovo ispraviti.
I zato, hvala vam na prilici. O-h!
Rekao sam: "O-h".
Drugi trebaju odgovoriti "I-o."
Nisu odgovorili.
Kao što rekoh,
ako to kažeš nekome, a on ne uzvrati s "i-o", to nije pravi Buckeye.
On je nešto drugo.
Ohio State još ne shvaća
i nije priznao
stvarne razorne posljedice koje su uzrokovali tisućama muškaraca.
Tisućama!
Visoka stopa rastava,
velika zloporaba narkotika,
bilo alkohola ili droga.
Imali smo nekoliko pokušaja samoubojstva.
I ne znam nijednog koji redovito ide k liječniku.
Nitko ne ide.
To je zbilja loše.
Znate, razmišljate što bi bilo kad bi bilo
jer se to dogodilo i vama.
Ne dopuštam si puno o tome misliti
jer to baš nije zabavno.
Da.
Netko me, znate, pitao
jesam li preživio traumu ili sam žrtva.
Željeli su napraviti razliku u terminima.
Morao sam razmisliti i shvatio sam:
ja sam preživio seksualno nasilje, ali sam žrtva OSU-a.
Odvjetnici tužitelja vjeruju
da OSU zapravo želi odgađati
ili čak spriječiti da dođe do suđenja.
Žele li dalje trošiti novac na parničenje,
i mi ćemo nastaviti.
Moramo li se još pet godina suditi, ja hoću. Mogu i deset.
Nužno je da priznaju odgovornost.
Ljudi pitaju želim li novac iz toga.
Da, želim. I reći ću vam zašto.
Kaznite nekoga,
date mu kaznu od pet dolara i kažete:
"Nemoj to ponoviti."
Napravit će to opet i dat će lako tih pet dolara.
Ponovit će to.
Bolje ih lupite po džepu,
da moraju ispljunuti ozbiljan novac
jer nisu zaštitili sportaše
koje su morali štititi kad su ih doveli da se natječu za njih.
Da. Zato želim da plate.
SREDNJA ŠKOLA LEMON BAY ENGLEWOOD, FLORIDA
Ovo mi je sedma godina da sam trener
i čvrsto vjerujem da te sport nauči kao ništa drugo.
Izgradiš odnos s tim dečkima,
odnos jednak odnosu roditelja i djece.
I oni ti počnu vjerovati.
I to je toliko posebno.
Ne mogu ni zamisliti
da ne stojim uz svoje dečke.
Jao.
U mojoj hrvačkoj prostoriji imamo zid
na kojem je riječ integritet.
To je ono čemu učim svoje dečke.
To je ono što te zaista definira.
Sveučilište Ohio State je dom jednom od najvećih sportskih odsjeka u SAD-u.
Od 2018., kad su žrtve dr. Straussa podigle tužbu,
sportski odsjek Ohio Statea prijavio je ukupnu dobit
od više od 1.2 milijarde dolara.
Kongresnik Jim Jordan nije odgovorio na upit autora filma za razgovorom.
Russ Hellickson nije odgovorio na upit za razgovorom.
Ohio State je odbio upit autora filma
za razgovorom s članom njihova upravnog odbora.
U ožujku 2023. Ohio State je zatražio od Vrhovnog suda da razmotri slučaj,
a svoju je obranu temeljio na zastari.
U lipnju 2023. Vrhovni sud je odbio razmatrati slučaj.
Slučaj je vraćen na okružni sud,
na daljnje postupanje.
Prijevod titlova: Maja Winkler Za TransPerfect Media